Pijantung

Pijantung; (Arachnothera affinis) nyaéta manuk nu asalna ti kulawarga Nectariniidae. Loba kapanggih hirup di pulo Sumatra, Kalimantan, Bali, jeung Jawa. Sarta daérah séjén numibanda iklim subtropis atawa tropis tayalian leuweung dina kaayaan hawana henteu pati jemlék (moist).
Ti mimiti pakampungan nepi ka jero leuweung, ieu manuk loba katempo hirup. Remen ogé katempo euntreup dina tangkal cau nu keur meujeuhna mangkak jantungna, tangkal jajahéan, tangkal tepus, jeung manjah.

Ciri mandiri
Manuk pijantung mibanda pangawakan leutik, bulu dina tonggongna hejo jaitun, harigu jeung beuteung kelirna koneng, beuheungna hawuk. Manuk pijantung mibanda pamatuk sarta létah nu panjang, gunana pikeun ngenyot madu tina kekembangan.
Tempona peuting datang, manuk pijantung sok mareuting handapeun daun dina tangkal-tangkal sisi susukan  nu teu pati jangkung (1-3 meter). Panalungtikan nu kungsi dilaksanakeun ku William Logan taun 1887, nétéélakeun manuk pijantung salah sahiji manuk maneuh (endemik) nu aya di gunung Malabar.

Manuk pijantung nu kungsi katiténan aya sababaraha rupa:
 Pijantung leutik
 Pijantung kampung
 Pijantung leuweung
 Pijantung ceuli konéng 

 Galeri 

Dicutat tina

Kategori:Aves
Kategori:Chordata
Kategori:Sato Asia
Kategori:Sato Indonésia
Kategori:Sasatoan Sunda
Kategori:Taratas sasatoan
Kategori:Least Concern species